
Kuršėnai
            Vadovaujantis Lietuvos Respublikos korupcijos prevencijos įstatymo (toliau – KPĮ) 6 straipsnio 2 dalimi, Korupcijos rizikos analizės atlikimo tvarka, patvirtinta Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl korupcijos rizikos analizės atlikimo tvarkos patvirtinimo“ (Suvestinė redakcija nuo 2022-03-02), korupcijos pasireiškimo tikimybės nustatymo ir jo atlikimo tvarkos rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2021 m. lapkričio 30 d. įsakymu Nr. 2-246  „Dėl korupcijos pasireiškimo tikimybės nustatymo ir jo atlikimo tvarkos rekomendacijų patvirtinimo“, Šiaulių r. Kuršėnų lopšelyje-darželyje „Žiedelis“ atliktas 2024 m. veiklos sričių korupcijos pasireiškimo tikimybės nustatymas. 
          Renkantis vertinamas sritis atsižvelgta į KPĮ 6 straipsnio 3 ir 5 dalyse nurodytus kriterijus. Nustatyta veiklos sritis, kurioje egzistuoja korupcijos pasireiškimo tikimybė,  atliktas pasirinktos  „Darbuotojų veiklos skaidrumas“ veiklos srities  vertinimas.
          Vertinimas atliktas vadovaujantis Lietuvos Respublikos Korupcijos prevencijos įstatymo 6 straipsnio 4 dalies kriterijais:
          1. Padaryta korupcinio pobūdžio nusikalstama veikla.
          2. Pagrindinės funkcijos yra kontrolės ar priežiūros vykdymas.
          3. Atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.
          4. Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu. 
          5. Daugiausia priima sprendimus, kuriems nereikia kitos valstybės ar savivaldybės įstaigos patvirtinimo.
         6.  Naudojama valstybės ar tarnybos paslaptį sudaranti informacija.
         7. Ankščiau atlikus korupcijos rizikos analizę buvo nustatyta trūkumų.  

Veiklos vertinimas
       Analizuojamas laikotarpis nuo 2024 m. sausio 15 d. iki 2024 m. gegužės 31 d. 
       Analizuoti teisės aktai:
· Lietuvos Respublikos viešųjų ir privačiųjų interesų derinimo įstatymo laikymosi ir kontrolės užtikrinimo tvarkos aprašas, patvirtintas Lietuvos Respublikos teisingumo ministro 2021 m. birželio 14 d. įsakymu Nr. 1r-199.
· Šiaulių r. Kuršėnų lopšelio-darželio „Žiedelis“ Korupcijos prevencijos tvarkos aprašas, patvirtintas Šiaulių r. Kuršėnų lopšelio-darželio „Žiedelis“  direktoriaus 2022 m. rugsėjo 1 d. įsakymu Nr. V-96 (1.6) https://ldkursenai.lt/.
· Šiaulių r. Kuršėnų lopšelio-darželio „Žiedelis“ Dovanų, gautų pagal tarptautinį protokolą, ar tradicijas ir reprezentacijai skirtų dovanų tvarkymo taisyklės (toliau – Dovanų tvarkymo taisyklės“, patvirtintos Šiaulių r. Kuršėnų lopšelio-darželio „Žiedelis“ direktoriaus 2024 m. vasario 13 d. įsakymu Nr. V-23 (1.6)  https://ldkursenai.lt/.
· Šiaulių r. Kuršėnų lopšelio-darželio „Žiedelis“  Darbuotojų antikorupcinio elgesio taisyklės, patvirtintos Šiaulių r. Kuršėnų lopšelio-darželio „Žiedelis“  direktoriaus 2023 m. kovo 13 d. įsakymu Nr. V-28 (1.6)  https://ldkursenai.lt/.
· Šiaulių r. Kuršėnų  lopšelio-darželio ,,Žiedelis“ direktoriaus 2024 metų veiklos įsakymai.       			
Lopšelyje-darželyje privačius interesus privalo deklaruoti direktorius, direktoriaus pavaduotojas ugdymui, direktoriaus pavaduotojas ūkio reikalams ir asmenys dalyvaujantys viešuosiuose pirkimuose, pagal direktoriaus 2024 m. vasario 9 d. įsakymą Nr. V-20 (1.6) „Dėl privačių interesų deklaravimo asmenims, dalyvaujantiems viešuosiuose pirkimuose“.
         		Privačius interesus deklaruojantys darbuotojai pagal Viešųjų ir privačių interesų derinimo įstatymą (VPIDĮ) peržiūrėjo savo paskutinę pateiktą deklaraciją, ją patikslino atitinkamais duomenimis. 
        	 	Prisijungus prie privačių interesų deklaracijų informacinės sistemos (PIDIS), atsakingas asmuo peržiūrėjo Šiaulių r. Kuršėnų  lopšelio-darželio ,,Žiedelis“ darbuotojų pateiktas deklaracijas.
			Lopšelio-darželio darbuotojai pasirašytinai susipažinę su Dovanų tvarkymo taisyklėmis, kurių laikomasi. Per vertinimo laikotarpį gauta 1 dovana.
        	 	Nustatyta: 
			1.Visi Šiaulių r. Kuršėnų lopšelio-darželio „Žiedelis“ darbuotajai, kuriems privaloma deklaruoti privačius interesus, elektroniniu būdu yra pateikę Viešųjų ir privačių interesų deklaracijas.
			4. Dovana priimta laikantis Lopšelio-darželio Dovanų tvarkymo taisyklių (užpildyti 1, 2 ir 3 priedai, surašytas perdirbimo aktas, sceniniai sijonai ir kelnės vaikams užpajamuoti). 
           	 Išvada: 
			1. Skundų bei pareiškimų dėl galimų korupcinio pobūdžio nusikaltimų negauta. Nei Valstybės kontrolė, nei Seimo kontrolieriai, nei kitos kontrolės ar priežiūros institucijos nevertino įstaigos veiklos pažeidimų (pagal Korupcijos prevencijos įstatymo 6 str.7d.).
			2. Pateikti rekomendacijas dėl darbuotojų veiklos skaidrumo gerinimo, nurodyti priemones nustatytiems rizikos veiksniams valdyti ir šalinti, įtraukti jas į naują Lopšelio-darželio Korupcijos prevencijos veiksmų planą.
			Rekomendacija efektyvesniam rizikos veiksnių valdymui: Peržiūrėti ir atnaujinti  Dovanų, gautų pagal tarptautinį protokolą, ar tradicijas ir reprezentacijai skirtų dovanų tvarkymo taisykles iki 2026 m. gruodžio 31 d.
			Korupcijos pasireiškimo tikimybės vertinimo metu rizikos veiksniai Šiaulių r. Kuršėnų  lopšelyje-darželyje ,,Žiedelis“ nenustatyti.  

